Zeev Suraski

Zeev Suraski on israelilainen ohjelmoija ja yksi PHP:n kehittäjistä. Vuonna 1997 Suraski kehitti yhdessä opiskelijatoverinsa Andi Gutmansin kanssa PHP3:n, ja vuonna 1999 Zend Enginen, PHP4:n ytimen. Samana vuonna Suraski perusti yhdessä Gutmansin kanssa Zend Technologiesin.

Zeev Suraski kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnon saajaksi. Tällä hetkellä Suraski toimii Zend Technologiesin toimitusjohtajana.

Aiheesta muualla

 Zeev Suraskin blogi 

Israelilaiset ohjelmoijat
Tietojenkäsittelytieteilijät
Israelilaiset tieteilijät
Syntymävuosi puuttuu
Elävät henkilöt